OpenLLM-France/wikimedia huggingface dataset:
# Miguel Álvarez Jurado

Miguel Álvarez Jurado (Guarromán, 22 de març de 1958) és un entrenador espanyol, format a Catalunya, on ha desenvolupat la major part de la seva carrera.
Començà la seva trajectòria al futbol base de la UDA Gramenet entre els anys 1988 i 1990. Després de passar pel CE Premià es feu càrrec del primer equip de la UE Cerdanyola de Mataró. Després de passar per les banquetes d'AD Guíxols, UA Horta, UE Vilassar de Mar i CE Mataró, l'any 2000 fou contractat pel Terrassa FC, on aconseguí ascendir a Segona Divisió, categoria on jugà dues temporades, la 2001-02 i la 2002-03. El setembre de 2003 fou acomiadat.
L'any 2004 fou contractat pel CF Ciudad de Murcia, essent rellevat el 20 de desembre de 2004, però hi retornà el 3 de maig de l'any següent. El juny de 2005 retornà al Terrassa, aquest cop a Segona B, categoria en la qual dirigí posteriorment al Lorca Deportiva CF, CF Badalona, CE L'Hospitalet (en dues etapes) i CD Leganés.
El 3 de juliol de 2013 esdevingué entrenador de l'AD Alcorcón de Segona Divisió. El 4 de febrer de 2014 fou acomiadat. El 18 de febrer de 2015 agafà les regnes de la UE Sant Andreu.
A mitjans de juny de 2015 es converteix en el nou tècnic del primer equip del CE Sabadell.

## Referències

* ↑ «Miguel Álvarez (L'Hospitalet, C.E.)». Galeria del Futbol Català, 08-07-2012. Arxivat de l'original el 2015-04-02. [Consulta: 1r febrer 2015].
* ↑ «Inesperado despido de Miguel Álvarez». Mundo Deportivo, 18-09-2003. [Consulta: 1r febrer 2015].
* ↑ «Pina destituye a Álvarez y Rubio será su sustituto». Diari AS, 20-12-2004. [Consulta: 1r febrer 2015].
* ↑ «Miguel Alvarez vuelve al Ciudad para sustituir a Julián Rubio». El Mundo, 03-05-2005. [Consulta: 1r febrer 2015].
* ↑ «Miguel Álvarez es el relevo de Pedraza en L'Hospitalet». Mundo Deportivo, 27-10-2010. [Consulta: 1r febrer 2015].
* ↑ «Miguel Álvarez, profesionalidad y coherencia para el banquillo pepinero». CD Leganés, 21-06-2011. [Consulta: 1r febrer 2015].
* ↑ «Miguel Álvarez, nuevo entrenador del Alcorcón». Telemadrid, 03-07-2013. [Consulta: 1r febrer 2015].
* ↑ «Destituyen a Miguel Álvarez y regresa Pepe Bordalás». Marca, 04-02-2014. [Consulta: 1r febrer 2015].
* ↑ «Miguel Álvarez substitueix Rubén Garcia al Sant Andreu». BTV, 18-02-2015. [Consulta: 1r febrer 2015].
* ↑ «Miguel Álvarez, nou entrenador del CE Sabadell», 15-06-2015.

## Enllaços externs

* Perfil a BDFutbol
# Richard Handley

Richard Handley (Wigan, 1 de setembre de 1990) és un ciclista anglès, professional des del 2010 i actualment a l'equip Madison Genesis.

## Palmarès

* 2012
** Vencedor d'una etapa a la Volta a Lleó
* 2014
** Vencedor d'una etapa al Tour de Corea

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Villanueva de los Infantes (Valladolid)

Villanueva de los Infantes és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 161 | 158 | 145 | 140 |
# Carles Pàramo i Ponsetí

Carles Pàramo i Ponsetí (La Barceloneta, 20 d'agost de 1949) és un polític català, diputat al Congrés dels Diputats en la X Legislatura.

## Biografia

Fill d'un militar establert a Roses l'any 1951 i titulat en peritatge mercantil, treballà a l'extingida Caixa de Girona. Militant de Convergència Democràtica de Catalunya des de 1982, fou escollit regidor a l'ajuntament de Roses a les eleccions municipals de 1987 i l'any 1993 accedí a l'alcaldia ocupada pel popular Pere Sanés i Ribas, càrrec que va revalidar a les eleccions municipals de 1995, 1999 i 2003. Durant aquests anys també fou diputat (1991-1999) i president (1999-2007) de la Diputació de Girona. També ha estat president del Consorci de la Costa Brava i vicepresident de l'Associació Catalana de Municipis i de la Federació de Municipis de Catalunya, i president de Port de Roses.
A les eleccions municipals de 2011 va recuperar l'alcaldia de Roses i també fou elegit diputat per Girona a les eleccions generals espanyoles de 2011. Fou portaveu adjunt de la Comissió d'Hisenda i Administracions Públiques i de la Comissió Mixta per a les Relacions amb el Tribunal de Comptes. El 29 de juliol de 2013 renuncià a l'alcaldia de Roses al·legant motius personals, tot i que continuà com a regidor. A les eleccions municipals de 2015 va tornar a ser escollit regidor formant part del govern municipal. L'any 2017 va deixar el càrrec de regidor després de trenta anys en política activa.

## Referències

* ↑ Alcaldes de Roses Arxivat 2015-11-17 a Wayback Machine. a municat.gencat
* ↑ Biografia a rosesdigital.com
* ↑ Un diputado de CiU proclama que “no hay castas” pero posee 8 propiedades y 8 presidencias Arxivat 2016-01-13 a Wayback Machine., espiaenelcongreso.com
* ↑ Fitxa del Congrés dels Diputats
* ↑ Carles Páramo renuncia a la alcaldía de Roses, La Vanguardia, 29 de juliol de 2013
* ↑ Composició del Consistori de Roses, 2015 Arxivat 2015-11-17 a Wayback Machine. a municat.gencat

## Enllaços externs

* Blog de Carles Pàramo
# Quint Fufidi

Quint Fufidi (en llatí Quintus Fufidius) va ser un magistrat romà del segle i aC. Era natural d'Arpinium i de rang eqüestre.
Va ser un dels tres comissionats enviats l'any [46 aC] per la municipalitat d'Arpinium per recollir les seves rendes a la Gàl·lia Cisalpina. Fufidi es va casar amb una filla de Marc Cesi, edil d'Arpinium i amic de Ciceró. Va ser tribú militar de la legió romana estacionada a Cilícia durant el proconsolat de Ciceró l'any 51 aC. Ciceró el va recomanar a Marc Juni Brut.

## Referències

* ↑ [https://quod.lib.umich.edu/m/moa/ACL3129.0002.001/196?rgn=full+text;view=imageSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Londres:+Taylor+and+Walton,+1846,+p. 186. ]
# Guallatiri

El Guallatiri és un estratovolcà de la Serralada dels Andes situat al nord de Xile, prop de la frontera amb Bolívia, en el Parc Nacional Lauca. El seu cim se situa a 6071 metres d'altitud. Es localitza en la comuna de Putre, en la Regió d'Arica i Parinacota, una de les més seques del món.
La regió on queda la muntanya, Paso Chungara, és dominada per volcans, sent el Sajama el més alt de la regió, seguit pel Parinacota, Pomerape i Acotango. Al cim hi ha una cúpula de lava. Fluxos de lava espessa estan localitzats en els flancs inferiors nord i oest.

## Activitat de 1996

Observacions del volcà el 19 i 20 de juliol de 1996 van mostrar emissions de vapor blanc del cràter. En el flanc sud del volcà, a 400 m a sota del cim, hi havia una àrea lliure de neu que emetia vapor.

## Activitat de 1990-1991

El 2 de novembre de 1990, dues àrees d'activitat de fortes fumaroles van ser observades en el volcà. Els fums més vigorosos van ser albirats a 80 m a sota del cim. L'esdeveniment va produir una ploma de 200 m d'altura, acompanyada per un soroll de motors a jet.

## Probable erupció de 1985

Una erupció l'1 de desembre de 1985 va ser originalment atribuïda al volcà Acotango, però va ser determinat que fos més probable del volcà Guallatiri. Les erupcions van produir núvols de fum blanc, que van pujar a 500 m en vertical. Les erupcions van tenir lloc en intervals de 45-75 segons. Durant una investigació de camp el 1987, en les proximitats dels volcans Capurata, Acotango i Humarata no es van detectar senyals d'activitat, els seus cràters van quedar coberts amb gel i neu nets. Activitat de fumaroles va ser observada en el volcà Guallatiri indicant així que l'erupció de 1985 va tenir lloc aquí.

## Referències

* ↑ https://web.archive.org/web/20160524054908/http://www.sernageomin.cl/volcan.php?iId=13
# Michael Mills

Michael Mills (Londres, 14 de gener de 1942) és un director de cinema canadenc d'origen anglès.

## Biografia

Després de sortir de l'escola, va assistir als Estudis d'Animació Griffin, va treballar amb Gaumont sota David Hand i es va incorporar al National Film Board of Canada el 1966. És aquí on es va fer el curtmetratge Evolution, pel qual Mills va rebre una nominació a l'Oscar al millor curtmetratge el 1972.
Mills també ha exercit com a productor de cinema des de 1949 i va produir les seves pròpies obres. El 1974 va fundar el seu estudi de producció Michael Mills Productions a Mont-real. A més de nombroses publicitats i produccions de televisió, Mills va continuar creant curtmetratges d'animació. La History of the World in Three Minutes Flat, creada el 1980, va ser nominada a l'Oscar el 1981 i va rebre l'Ós d'Or del 31è Festival Internacional de Cinema de Berlín com a Millor Curtmetratge.

## Filmografia (parcial)

* 1967: Tax Is Not a Four-letter Word
* 1970: Where There’s Smoke
* 1971: Evolution
* 1971: In a Nutshell
* 1972: Tilt
* 1973: Man: The Polluter
* 1974: The Happy Prince
* 1978: Canada Vignettes: The Horse
* 1980: S.P.L.A.S.H.
* 1980: History of the World in Three Minutes Flat

## Referències

* ↑ Short Film Winners: 1972 Oscars
* ↑ «The 44th Academy Awards (1972) Nominees and Winners». oscars.org. [Consulta: 27 març 2014].
* ↑ «The 53rd Academy Awards (1981) Nominees and Winners». oscars.org. [Consulta: 27 març 2014].
* ↑ Short Film Winners: 1981 Oscars

## Bibliografia

* Michael Mills. A: Jeff Lenburg: Who’s who in animated cartoons. Applause, New York 2006, p. 242.
# Micro Data Center

Un micro data center (MDC) és un data center més petit o modular que, generalment, té les mateixes característiques que els data centers tradicionals, però que s'utilitza per a resoldre problemes diferents que en els tradicionals.
Mentre que la mida pot variar des d'un rack a un contenidor, un micro data center pot incloure uns 4 servidors en un sol rack de 19 polzades, així com sistemes de seguretat, tant a nivell físic com informàtic, sistemes de refrigeració i sistemes de protecció i d'extinció d'incendis. Els micro data centers estan pensats per a poder ser ràpidament desplegats tant a l'interior d'instal·lacions com a l'exterior, o fins i tot, en llocs abruptes.
La seva mida, versatilitat i capacitat de ser connectat de forma plug and play els fa ideals per a ser utilitzats en localitzacions remotes o de forma temporal en zones de risc.

## Beneficis

* Major modularitat
* Estandardització en el disseny i la producció
* Escalabilitat per a les empreses que en facin servir
* Major eficiència energètica
* Facilitat d'instal·lació i reemplaçament

## Productes

Llistat d'algunes de les empreses que ofereixen diversos models de micro data centers.
* Hitachi Arxivat 2017-02-02 a Wayback Machine.
* HPE (Hewlett Packard Enterprise)
* Riversync Arxivat 2017-02-02 a Wayback Machine.
* Rittal
* Schneider Electric
# Rhaebo nasicus

Bufo nasicus és una espècie d'amfibi que viu a la Guaiana, Veneçuela i, possiblement també, al Brasil.

## Referències

* ↑ IUCN SSC Amphibian Specialist Group (2015). "Rhaebo nasicus." 2015 Llista Vermella de la UICN. Unió Internacional per a la Conservació de la Natura, edició 2015. [Consulta: 5 abril 2023]
# Xavier Guinovart Marquès

Xavier Guinovart Marquès (Barcelona, 14 de juny de 1974) és un fisioterapeuta, corredor de curses de muntanya i raids d'aventura i ultramaratonià català.
Guinovart, corredor de curses de muntanya i raids d'aventura, a més d'ultramaratonià, ha format part de l'Associació Esportiva Diedre i de la Selecció Catalana de Curses de Muntanya, de la qual és també fisioterapeuta des de l'any 2007. Competint amb aquesta selecció, aconseguí el títol de campió del món per equips de curses de muntanya entre el 2005 i el 2008. També ha estat campió de Catalunya de curses de muntanya amb l'AE Diedre el 2009. L'any 2010 fou campió de Catalunya de raids, i també guanyador de la Copa Catalana de raids. Des de l'any 2009 combina les curses amb els raids com a forma d'entrenament i amb proves de llarga distància de tipus Ultra Trail.

## Referències

* ↑ «Xavier Guinovart Marquès». Gran Enciclopèdia Catalana. Barcelona: Grup Enciclopèdia Catalana [Consulta: 16 juliol 2022].
# Violació de dades

Una violació de dades (de l'anglès data breach) és la divulgació d'informació especialment protegida en un entorn no segur, sigui de manera intencionada o no intencionada. També se la coneix per d'altres termes en anglès com data compromise (compromís de dades), unintentional information disclosure (divulgació involuntària d'informació), data leak (fuita de dades) i també data spill (abocament de dades).
Aquesta mena d'incident abasta des d'un atac concertat dels barrets negres (hackers) recolzat pel crim organitzat o per governs nacionals, fins al fet de desfer-se de manera irresponsable o descurada d'ordinadors, tablets, mòbils, etc. o dispositius de magatzematge de dades.

## Referències

* ↑ United States Department of Health and Human Services, Administration for Children and Families. Information Memorandum. Retrieved 2015-09-01.
* ↑ «ISO/IEC 27040:2015».
# Carles Puigdomènech i Cantó

Carles Puigdomènech i Cantó (Moià, 8 de gener de 1963) és un advocat i polític català, diputat al parlament de Catalunya en la VI i VII Legislatures.

## Biografia

Llicenciat en Dret, Ciències Polítiques i Sociologia; té un màster en urbanisme. Des del 1988 dirigeix el seu propi bufet d'advocats especialitzat en dret administratiu, urbanisme i civil immobiliari; és funcionari en excedència de la Generalitat i ha estat cap d'assessoria jurídica de l'Institut Català del Sòl. És professor associat de dret administratiu de la Universitat de Barcelona. Ha estat diputat al Parlament de Catalunya a les eleccions al Parlament de Catalunya de 1999 i 2003 per CiU, on ha estat portaveu d'urbanisme i habitatge. És membre fundador de l'associació El Matí, col·labora habitualment al digital El Matí.cat i és vicepresident de l'associació Persona i Democràcia.

## Referències

* ↑ Trias, Espadaler y Mas-Colell dimiten como parlamentarios, EL País, 26 de gener de 2000
* 1 2 «Carles Puigdomènech. Diputats de la VI Legislatura». Càrrecs parlamentaris i biografies dels diputats i diputades. Composició dels grups parlamentaris. p.226-227. Parlament de Catalunya. [Consulta: 28 gener 2014].
* ↑ «Carles Puigdomènech. Diputats de la VII Legislatura». Càrrecs parlamentaris i biografies dels diputats i diputades. Composició dels grups parlamentaris. p.251-252. Parlament de Catalunya. [Consulta: 28 gener 2014].

## Enllaços externs

* Entrevista a la Revista d'Ulls del Món Arxivat 2011-09-07 a Wayback Machine.
# Guthnick (cràter)

Guthnick és un cràter d'impacte que es troba a la cara oculta de la Lluna, tot i que és visible des de la Terra durant les libracions, encara que només pot ser vist sota un angle molt estès i amb condicions de llum favorables. Guthnick està situat a la part sud de l'enorme faldilla de material expulsat que envolta la conca d'impacte de la Mare Orientale. A menys d'un diàmetre del cràter cap al nord-oest es troba el una mica més gran cràter Rydberg. Al sud-sud-oest es troba el petit cràter Andersson.
* Fotografia de la missió Clementine (1994)
* Fotografia de la missió Lunar Orbiter 4
La vora exterior d'aquest cràter no té vores esmolades i d'erosió significativa. Presenta una petita corba cap a l'exterior en el seu costat nord-est, però per la resta la vora és gairebé circular. El material de la superfície interna s'ha desplomat prop del sòl del cràter, formant una vora inclinada sense terrasses al voltant de la major part del perímetre. La petita plataforma interior està situada al centre del talús d'aquest anell, sense altres elements destacables.
Aquest cràter és a prop de el centre de la Conca Mendel-Rydberg, una àmplia depressió de 630 km formada per un impacte durant el Període Nectarià.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Mocejón

Mocejón és un municipi de la província de Toledo, a la comunitat autònoma de Castella la Manxa. Limita amb Aranjuez a l'est, Magán i Villaseca de la Sagra al nord, Toledo al sud i Olías del Rey a l'oest.

## Demografia

Evolució demogràfica :
| 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 4.124 | 4.146 | 4.157 | 4.172 | 4.235 | 4.277 | 4.370 | 4.503 | 4.539 | 4.655 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Ángel Tardío Redondo | UCD | 19/04/1979 |
| 1983 - 1987 | Ángel Tardío Redondo | AP | 28/05/1983 |
| 1987 - 1991 | Constante Vicente Rodríguez González | PSOE | 30/06/1987 |
| 1991 - 1995 | Manuel Pérez Pérez | PP | 15/06/1991 |
| 1995 - 1999 | Manuel Pérez Pérez | PP | 17/06/1995 |
| 1999 - 2003 | María Guadalupe Martín González | PSOE | 03/07/1999 |
| 2003 - 2007 | Luis Rivera Martín-Andino | PSOE | 14/06/2003 |
| 2007 - 2011 | Plácido Martín Barriyuso | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].
# Micro Instrumentation and Telemetry Systems

Micro Instrumentation and Telemetry Systems (MITS) va ser una empresa estatunidenca d'electrònica fundada a Albuquerque, Nou Mèxic, que va començar a fabricar calculadores electròniques el 1971 i ordinadors personals el 1975. Ed Roberts i Forrest Mims van fundar MITS el desembre de 1969 per produir mòduls de telemesura miniaturitzats per coets model com un sensor de velocitat de balanceig. El 1971, Roberts redireccionó la companyia cap al mercat de les calculadores electròniques i el kit de calculadora d'escriptori MITS 816 va ser presentat a la portada de Popular Electronics el novembre de 1971. Les calculadores van ser molt reeixides i les vendes van superar el milió de dòlars el 1973. El 1974, una guerra brutal de preus de calculadores va deixar la companyia profundament endeutada.
Roberts llavors va desenvolupar el primer ordinador personal comercialment reeixit, l'Altair 8800. L'equip informàtic ha estat destacat en la portada de gener de 1975 de Popular Electronics i els hobbistes van inundar MITS amb comandes d'aquest kit d'ordinador de 397 $. Paul Allen i Bill Gates van veure la revista i van començar a escriure programari per a l'ordinador Altair. Es van traslladar a Albuquerque per treballar per a MITS i el juliol de 1975 van iniciar la Microsoft - originalment anomenada de Micro-Soft com va relatar Paul Allen en el seu article de 1995 per a la revista Fortune. Les vendes anuals de MITS havien assolit els 6 milions de dòlars el 1977, quan van ser adquirits per Pertec Computer. Les operacions aviat es van fusionar en la companyia més gran i la marca MITS va desaparèixer. Roberts es va retirar a Geòrgia, on va estudiar medicina i es va convertir en un metge de poble.

## Referències

* ↑ Mims, Forrest M. «The Altair story: the early days at MITS» (en anglès). Creative Computing 10/11 p. 17, 01-11-1984.
* ↑ Mandell, Gorden. «From the launching pad» (en anglès). Model Rocketry v.2 / 9 p. 5. Cambridge, MA: Model Rocketry, Inc, 01-04-1970.The editor describes the first MITS modules with photo of the units.
* ↑ «Bill Gates: A Timeline». BBC News. BBC, 15-07-2006. [Consulta: 17 juliol 2010].
* ↑ Emerson, Bo. The Atlanta Journal Constitution. Doctor of Invention: Computer pioneer keeping it personal as a small-town doc (en anglès), 27 d'abril de 1997, p. M.01.
# Rhinobatos irvinei

Rhinobatos irvinei és un peix de la família dels rinobàtids i de l'ordre dels rajiformes present des de les costes del Marroc fins a les de Namíbia. És ovovivípar. Pot arribar als 100 cm de llargària total.>

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 «Rhinobatos irvinei» (en anglès). FishBase. Froese, Rainer; Pauly, Daniel (editors).
* ↑ ZipCodeZoo.com (anglès)

## Bibliografia

* Moyle, P. i J. Cech.: Fishes: An Introduction to Ichthyology, 4a edició, Upper Saddle River, Nova Jersey,Estats Units,Prentice-Hall. 2000
* Nelson, J.: Fishes of the World, 3a edició. Nova York,Estats Units,John Wiley and Sons. 1994
* Wheeler, A.: The World Encyclopedia of Fishes, 2a edició, Londres,Macdonald. 1985

## Enllaços externs

* BioLib (anglès)
# Zeuxis (metge)

Zeuxis (en llatí Zeuxis, en grec antic Ζεῦξις) va ser un metge grec. Era contemporani d'Estrabó, a la segona meitat del segle i. Encapçalà la famosa escola de medicina d'Heròfil de Calcedònia de Men-Carus a Frígia entre Laodicea i Carura, càrrec en el qual va ser succeït per Alexandre Filaletes.

## Referències

* ↑ W.A.G., 1.Zeuxis a: William Smith (editor), A Dictionary of Greek and Roman biography and mythology. Vol. III. Boston: Little, Brown & Comp., 1867, p. 1325
# Carles Pujol Aupí

Carles Pujol Aupí (Figueres, 1965) és un periodista figuerenc, fundador i responsable de Tramuntana TV, especialitzat en música i informació local. És autor dels llibres Picap, 20 anys: del vinil al DVD i Sangtraït: els fills del vent. Abans de dedicar-se a impulsar Tramuntana TV, la seva activitat va estar lligada a la ràdio Cadena 100 de Figueres, Lleida i Girona. L'any 2010 rebé el Premi Carles Rahola de Comunicació Local al millor projecte sobre comunicació periodística amb el Projecte «Nova comunicació local online per Tramuntana TV».

## Obra

* Picap, 20 anys : del vinil al DVD. Sabadell: Picap, 2004, 222 p.
* Sangtraït : els fills del vent. Barcelona: La Magrana, 1993, 95 p. ISBN 8474106826
* Vents que canvien. Revista de Girona 274, p. 88-91 Vents que canvien

## Referències

* ↑ Diccionari biogràfic de l'Alt Empordà, p. 667
* ↑ Vilaweb.cat - "Picap celebra els seus primers vint anys amb un llibre, 4 cds i 2 dvs que resumeixen la seva història"
* ↑ Diari de Girona - "Carles Pujol presenta la biografia del grup de rock Sangtraït a Figueres"
* ↑ Premis Carles Rahola 2009

## Bibliografia

* Padrosa i Gorgot, Inés. Diputació de Girona. Diccionari biogràfic de l'Alt Empordà, 2009. ISBN 9788496747548.